নীহারিকা সিং

নীহারিকা সিং (জন্ম: ৩১শে আগস্ট ১৯৮২) হলেন একজন ভারতীয় চলচ্চিত্র অভিনেত্রী এবং প্রাক্তন মিস ইন্ডিয়া। তিনি ২০০৫ সালে ফেমিনা মিস ইন্ডিয়া আর্থ খেতাব অর্জন করেন এবং ২০১২ সালের কান চলচ্চিত্র উৎসব-এ প্রদর্শিত চলচ্চিত্র মিস লাভলি-তে অভিনয় করেছেন; যেটি উক্ত উৎসবে উন সার্টেইন রিগার্ড-এর সাথে প্রতিযোগিতা করেছে। নীহারিকা সিং ১৯৮২ সালের ৩১শে আগস্ট তারিখে জন্মগ্রহণ করেছেন। তিনি ভারতের উত্তরাঞ্চলের বিভিন্ন পার্বত্য শহর এবং ছোট শহরে তাঁর শৈশব অতিবাহিত করেছেন; যেখানে তাঁর বাবা উত্তর প্রদেশের পর্যটন বিভাগে কাজ করেছিলেন; কিন্তু রাজ্য ভাগ হওয়ার পরে, তিনি ভারত সরকারের উত্তরাখণ্ড পর্যটন বিকাশ বোর্ড-এ কাজ করেছিলেন। মাত্র ৪ বছর বয়সে ভারত মাতার চরিত্রে তাঁর প্রথম অভিনয়টির কথা তিনি সর্বদা স্মরণ করে থাকেন। ছোটবেলায়, তিনি নৈনিতালের অল সেইন্ট'স কলেজের একটি বোর্ডিং স্কুলে পড়াশোনা করার পূর্বে সাহিত্য কলা পরিষদ দ্বারা পরিচালিত শিশু থিয়েটার কর্মশালায় নিয়মিত অংশ নিয়েছিলেন। নীহারিকা সিং ১৯৯৯ সালে মডেলিং শুরু করেছিলেন এবং মাত্র ১৭ বছর বয়সে তিনি প্রথম দেরাদুনের একটি ডিজাইন ইনস্টিটিউটের র‌্যাম্পে হেঁটেছিলেন। অতঃপর তিনি ফ্যাশন ভিত্তিক অনুষ্ঠানে অংশগ্রহণ করতে থাকেন এবং শ্রী রাম কলেজ অফ কমার্স হতে বি.কম (অনার্স) ডিগ্রি অর্জনের জন্য নতুন দিল্লিতে চলে আসেন। দিল্লিতে মডেলিংয়ের সময় তিনি বেশ কয়েকটি মুদ্রণ প্রচার এবং সঙ্গীত ভিডিওতে উপস্থিত হয়েছিলেন, যার মধ্যে একটি ছিল লতা মঙ্গেশকর এবং জগজিৎ সিংয়ের সঙ্গীত ভিডিও। তিনি কলেজ ছেড়ে ২০০৩ সালে মুম্বই চলে যান। নীহারিকা সিং ২০০৫ সালে ফেমিনা মিস ইন্ডিয়াতে অংশ নিয়েছিলেন এবং "মিস ফটোজেনিক" ও "মিস বিউটিফুল হেয়ার"-এর খেতাবসহ মিস ইন্ডিয়া আর্থ খেতাব অর্জন করেছেন। তারপরে তিনি ফিলিপাইনে অনুষ্ঠিত মিস আর্থ ২০০৫-এ ভারতের প্রতিনিধিত্ব করতে গিয়েছিলেন। তিনি বেশ কয়েকটি টেলিভিশন বিজ্ঞাপন, মুদ্রণ বিজ্ঞাপন, সঙ্গীত ভিডিওতে উপস্থিত হয়ে বনুঙ্গী ম্যায় মিস ইন্ডিয়া নামক একটি অনুষ্ঠানে উপস্থাপনার দায়িত্ব পালন করেছিলেন। ২০১৭ সালে পেঙ্গুইন র‍্যান্ডম হাউস দ্বারা প্রকাশিত অ্যান অর্ডিনারি লাইফ নামক স্মৃতিকথায়, অভিনেতা নওয়াজুদ্দীন সিদ্দিকী তাদের সম্পর্ক নিয়ে মনগড়া বিবরণ দেওয়ার পর তীব্র প্রতিক্রিয়া ওঠে। সিদ্দিকী ক্ষমা চেয়েছিলেন এবং পরের কয়েকদিনের মধ্যে বইটি প্রত্যাহার করেছিলেন। ফ্লাইট অ্যাটেন্ডেন্ট আনিসিয়া বাত্রার আত্মহত্যার মামলায় নীহারিকা একটি বিবৃতি দিয়েছিলেন, সেখানে তিনি প্রধান অভিযুক্ত মায়াঙ্ক সিং সিংহভিকে, ২০১১ সালে তাদের সংক্ষিপ্ত সম্পর্কের সময়, হিংসা ও হামলার অভিযোগে অভিযুক্ত করেছিলেন। তিনি আরও দাবি করেছিলেন যে অ্যানিসিয়া তার রহস্যজনক মৃত্যুর কয়েক দিন আগে ২০১৮ সালে তার সাথে যোগাযোগ করেছিলেন। ২০১৮ সালের নভেম্বর মাসে, তিনি বিনোদন শিল্পে কর্মরত একজন দলিত মহিলা হিসেবে, মি টু আন্দোলনকে সম্বোধন করে একটি দীর্ঘ বিস্তৃত বক্তব্য লিখেছিলেন। Dupont, Joan (২৫ মে ২০১২)। "Mumbai in the Bad Old Days" – NYTimes.com-এর মাধ্যমে।  "সংরক্ষণাগারভুক্ত অনুলিপি"। ৬ মে ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  http://businesswireindia.com/news/news-details/ponds-femina-miss-india-2005-winners-are-ponds-femina-miss-india-universe-2005-amrita-thappar-ponds-femina-miss-india-world-2005-sindhura-gadde-ponds-femina-miss-india-earth-2005-niharika-singh/6941 "Nawazuddin Siddiqui withdraws his memoir 'An Ordinary Life'"। ৩১ অক্টোবর ২০১৭।  "Nawazuddin Siddiqui Withdraws Biography. Apologises For 'Hurting Sentiments'"। NDTV.com।  "সংরক্ষণাগারভুক্ত অনুলিপি"। ৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  https://www.dnaindia.com/india/photo-gallery-chased-me-with-a-knife-niharika-singh-recalls-horror-engagement-with-husband-of-airhostess-who-committed-suicide-2684361 https://www.storypick.com/niharika-singh-me-too/ https://www.thenewsminute.com/article/me-too-why-many-women-don-t-speak-out-about-sexual-abuse-immediately-91747 "Niharika Singh opens up about her experiences - Times of India ►"। The Times of India।  "Niharika Singh shares her #MeToo account: Neo-liberal, savarna feminism isn't going to liberate anyone- Entertainment News, Firstpost"। Firstpost। ১০ নভেম্বর ২০১৮।  "Actor Niharika Singh mentions ex-boyfriend Nawazuddin Siddiqui, Sajid Khan, Bhushan Kumar in a long post about MeToo in India"। Hindustan Times। ৯ নভেম্বর ২০১৮।  "Tattooed my name on his chest: Niharika Singh remembers 'abusive' husband of flight attendant who committed suicide"। DNA India। ১০ নভেম্বর ২০১৮।  "Niharika Singh: Nawazuddin Siddiqui is a sexually repressed man with toxic male entitlement"। India Today। ১০ নভেম্বর ২০১৮।